b'\n_START_ARTICLE_\nAndrei Arjev\n_START_PARAGRAPH_\nAndrei Jurjevit\xc5\xa1 Arjev (vene keeles \xd0\x90\xd0\xbd\xd0\xb4\xd1\x80\xd0\xb5\xd0\xb9 \xd0\xae\xd1\x80\xd1\x8c\xd0\xb5\xd0\xb2\xd0\xb8\xd1\x87 \xd0\x90\xd1\x80\xd1\x8c\xd0\xb5\xd0\xb2; s\xc3\xbcndinud 18. jaanuaril 1940 Leningradis) on vene kirjandusteadlane, proosakirjanik ja kirjanduskriitik._NEWLINE_Ta l\xc3\xb5petas aastal 1964 Leningradi Riikliku \xc3\x9clikooli vene keele ja kirjanduse erialal._NEWLINE_P\xc3\xa4rast \xc3\xbclikooli l\xc3\xb5petamist t\xc3\xb6\xc3\xb6tas ta Arhangelskis Loode kirjastuses (\xd0\xb2 \xd0\xa1\xd0\xb5\xd0\xb2\xd0\xb5\xd1\x80\xd0\xbe-\xd0\x97\xd0\xb0\xd0\xbf\xd0\xb0\xd0\xb4\xd0\xbd\xd0\xbe\xd0\xbc \xd0\xb8\xd0\xb7\xd0\xb4\xd0\xb0\xd1\x82\xd0\xb5\xd0\xbb\xd1\x8c\xd1\x81\xd1\x82\xd0\xb2\xd0\xb5), seej\xc3\xa4rel kirjastuses "Lenizdat". Ta on k\xc3\xa4inud ekspeditsioonidel Sahhalinil, Kuriilidel ja Tad\xc5\xbeikistanis. Ta on t\xc3\xb6\xc3\xb6tanud ka giidina Mihhailovskoje muuseum-looduskaitsealal._NEWLINE_P\xc3\xa4rast seda t\xc3\xb6\xc3\xb6tas ta ajakirjas Zvezda. Alguses proosaosakonna konsultandina, seej\xc3\xa4rel peatoimetaja aset\xc3\xa4itjana. Aastal publitseeris ta esimesed proosateosed, teda on avaldatud nii N\xc3\xb5ukogude perioodikas, samizdatis kui ka piiri taga. Ta v\xc3\xb5eti aastal 1984 NSV Liidu Kirjanike Liidu liige. Teda on kui kirjandusteadlast ja kirjanduskriitikut avaldatud ajakirjades  Vopross\xc3\xb5 Literatur\xc3\xb5, Zvezda, Znamja, Nov\xc3\xb5i Mir ja mujal._NEWLINE_Aastast 1991 on ta koos Jakov Gordiniga ajakirja Zvezda kaastoimetaja. Ta on uurinud Vladimir Nabokovi, Georgi Ivanovi ja Sergei Dovlatovi loomingut. Sergei Dovlatovi alaseid uurimusi on t\xc3\xb5lgitud ka eesti keelde.'